## dachser_inteligent_logistics

Tlačová správa V Bratislave, 28. 5. 2020

**DACHSER pokračuje s charterovými letmi aj v máji**

**Okrem charterových letov medzi Áziou a Európou pokračuje poskytovateľ logistických služieb DACHSER s organizáciou ďalších transpacifických letov na pokrytie severo- a juho-amerických trhov. V rámci týchto zmien bol napríklad pridaný nový spoj medzi Šanghajom a Los Angeles.**

Vzhľadom na stále značne obmedzenú ponuku nákladných letov posilňuje DACHSER Air & Sea Logistics svoje charterové lety na trasách medzi Áziou a Spojenými štátmi. Na konci apríla dokončil DACHSER už svoj 30. charterový let od začiatku pandémie.

V nadväznosti na prvý let na transpacifickej trase medzi Hongkongom a Los Angeles v poslednom aprílovom týždni, rozšíril poskytovateľ logistických služieb v priebehu mája svoj charterový program o ďalšiu trasu, tentoraz zo Šanghaja (PVG) do Los Angeles (LAX). DACHSER využíva svoju rozsiahlu severoamerickú sieť 14 pobočiek v USA na distribúciu tovaru v Severnej Amerike a ďalej do Južnej Ameriky, kde má spoločnosť ďalších 13 pobočiek.

**Dopyt pretrváva**

*„Stále vidíme dopyt po službách nákladnej leteckej dopravy medzi Áziou a Spojenými štátmi a nejde len o prepravu ochranných lekárskych pomôcok,”* hovorí Timo Stroh, riaditeľ Global Air Freight DACHSERu. „*Naše charterové lety nám umožňujú reagovať na potreby našich zákazníkov a ponúkať im seriózne a efektívne riešenia. Na oplátku naši zákazníci získavajú prístup k prémiovým kapacitám so spoľahlivými prepravnými časmi, čo im pomáha zlepšiť plánovanie v rámci ich dodávateľského reťazca.”*

Okrem transpacifických letov pokračuje poskytovateľ logistických služieb DACHSER naďalej v odbavovaní liniek medzi Áziou a Európou.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk